Рентабелдүүлүк

Рентабелдүүлүк (немецче rentabet – кирешелүү, пайдалуу) – ишкананын, бирикме, тармактын жана жалпы эле эл чарбасындагы өндүрүштүн натыйжалуулугунун экономикалык көрсөткүчү. Материалдык эмгек жана акча ресурстары менен жаратылыш байлыгын пайдаланууну комплекстүү чагылдырат. Негизги фонд менен нормаланган жүгүртүү каражатынын жылдык орточо суммасынын баасына жараша эсептелет. Рентабелдүүлүтүн эки түрү бар: жалпы пайдага негизделген жана таза пайдага негизделген рентабелдүүлүктүн деңгээли учурдагы сарпталган каражатка жараша аныкталат.
Категория: Экономика
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9